પ્રખર શિક્ષણવિદ ડો. સર્વપલ્લી રાધાક્રિષ્નના જન્મદિન તા.૦૫.૦૯.૨૦૧૮ ના રોજ શિક્ષક દિન નિમિત્તે બનાસકાંઠા માંથી શિક્ષણ ક્ષેત્રે ગૌરવરૂપ ગણાય તેવી ઉત્કૃષ્ટ સેવાઓ માટે તાલુકા જિલ્લાના શ્રેષ્ટ શિક્ષક પારિતોષિક યોજના ૨૦૧૮ અંતર્ગર્ત પારિતોષિક માટે કુલ ૨૬ શ્રેષ્ઠ શિક્ષકોની યાદી તૈયારી થઈ હતી અને આ યાદીમાં વડગામ તાલુકાની તાલુકા પ્રાથમિક શાળાના (અનુપમ શાળા)ના આચાર્ય શ્રી રઘનાથભાઈ સરદારભાઈ જેગોડા અને જલોત્રા અનુપમ પે કેન્દ્ર શાળાના આચાર્ય શ્રી અંબાલાલ એમ. પ્રજાપતિની એમ બે શિક્ષકોની પસંદગી થઈ હતી જે અંતર્ગત પાલનપુર સ્થિત કાનુભાઈ મહેતા હોલમાં રાજ્ય સરકારના મંત્રી શ્રી પરબતભાઈ પટેલની અધ્યક્ષતામાં પારિતોષિક પ્રમાણપત્ર, શાલ, બુકે અને ૫૦૦૦ રૂપિયાનો ચેક આપી સ્ન્માનિત કરવામાં આવ્યા હતા. આ પ્રસંગે વિવિધ હોદ્દેદારો અને આમંત્રિતો ખાસ ઉપસ્થિત રહ્યા હતા.